b'\n_START_ARTICLE_\nPiratk\xc3\xb8rsel\n_START_SECTION_\nPirattaxi\n_START_PARAGRAPH_\nPirattaxi er en hverdagsben\xc3\xa6vnelse for ikke-godkendt transportvirksomhed mod betaling. Som oftest udf\xc3\xb8res turen med privat personbil, og k\xc3\xb8rer parallelt med den legale taxivirksomhed i et land. Denne ubeskattede virksomhed er kriminel i de fleste lande._NEWLINE_I Danmark og resten af verden er is\xc3\xa6r k\xc3\xb8rselstjenesten Uber i disse \xc3\xa5r eksponent for en diskussion om piratk\xc3\xb8rsel i taxibranchen._NEWLINE_K\xc3\xb8benhavns Politi har frem til 29. marts 2016 sigtet 37 Uber-chauff\xc3\xb8rer. Seks af chauff\xc3\xb8rerne er tiltalt, og de f\xc3\xb8rste sager kom for retten 26. april 2016._NEWLINE_Det lykkedes ikke K\xc3\xb8benhavns Byret at komme med en endelig afg\xc3\xb8relse den 26. april 2016. Sagen genoptages 17. juni 2016._NEWLINE_Domsafsigelsen over de 6 tiltalte Uber-chauff\xc3\xb8rer blev den 17 juni 2016 igen udsat. Man forventer en endelig offentligg\xc3\xb8relse af afg\xc3\xb8relsen 8. juli 2016. _NEWLINE_Politiet opfordrer almenheden til ogs\xc3\xa5 for egen skyld at afst\xc3\xa5 fra at k\xc3\xb8re med pirattaxi, eftersom mange pirattaxirejsende uds\xc3\xa6ttes for r\xc3\xb8veri._NEWLINE_If\xc3\xb8lge Ordbog over det danske Sprog skulle udtrykket piratk\xc3\xb8rsel dukke op ca. i 1950 og i f\xc3\xb8rste omgang v\xc3\xa6re k\xc3\xa6det sammen med "hyrevognsk\xc3\xb8rsel uden tilladelse". Desuden kan pirat- bruges som f\xc3\xb8rsteled i et sammensat ord om en virksomhedsform der ikke agerer i overensstemmelse med lovgivningen.'